Kunstnik Reili Evart on lavakujunduse mängupaigaga kenasti ühte sulatanud. Leidlik  võte härrasrahvas teenijaist kõrgemale tõsta, toimib täielikult. Sunnitöölaagrile kujunduselementide lisamata jätmine, olemasolevate varemetega piirdumine samuti. Mingisse keskkonda lava kujundmine on vist alati tundlik teema, kuid Evart on oma tööga suurepäraselt hakkama saanud. Pööratagu tähelepanu ka mänguplatsist vasakul asuvale elektripostile, millel istub toonekurg. Terve selle aja vältel, mil laval lapsesaamisest kõneldi! Esialgu kahtlustasin, et kunstnikukäsi on kure postile paigutanud, kuid loo  arenedes näis siiski, et ta omal tahtel postile näitemängu jälgima on tulnud. Loodan, et nähtu talle meeldis ja ta oma kohalolekuga ka järgnevaid etendusi austada võtab.